**Фуқаролик ишлари бўйича \_\_\_\_\_\_\_\_\_\_\_\_\_ туманлараро судига**

**Даъвогар:** *Ф.И.Ш*

 *Манзили*

**Жавобгар:** *Ф.И.Ш*

 *Манзили*

**ДАЪВО АРИЗА**

(Умумий мулк бўлган уй-жойдан фойдаланиш тартибини белгилаш ҳақида)

Мен юқорида кўрсатилган манзилда рўйхатда туриб, ҳозирда шу манзилда яшайман. Мен \_\_\_\_\_\_йил \_\_\_\_\_\_ куни (Ф.И.Ш.) билан олди-сотди шартномаси тузиб унинг эрига тегишли бўлган уй-жойни сотиб олганман. Шундан сўнг (Ф.И.Ш.)нинг марҳум эрининг опаси (Ф.И.Ш.) туман туман ДНИ, (Ф.И.Ш.) ва менга нисбатан туман ҳокими қарорини, меросга бўлган ҳуқуқ тўғрисидаги гувоҳномани ва олди-сотди шартномасини ҳақиқий эмас деб топиб, ўзи ва укаси марҳум (Ф.И.Ш.) ни меросхўр деб топиб мерос жойдан натура ҳолида ҳисса ажратишни сўраган, фуқаролик ишлари бўйича \_\_\_\_\_\_\_\_\_\_\_туманлараро судининг \_\_\_\_\_\_\_ йил \_\_\_\_\_\_ декабрдаги ҳал қилув қарорига асосан даъво ариза қаноатлантирилган. Фуқаролик ишлари бўйича \_\_\_\_\_\_\_ туманлараро суди томонидан тайинланган суд қурилиш экспертизасини хулосасига асосан уй-жойни иккига бўлишни имкони йўқлиги кўрсатилган. Шундан сўнг (Ф.И.Ш.) мархум эрига тегишли қисмини менга сотди ҳозирда низоли уйга мени ва жавобгарни номига кадастр ҳужжатлари тайёрланган. Лекин уйдан ҳар иккимиз фойдаланганимиз йўқ.

Олий суд Пленуми қарорига мувофиқ, судлар шуни назарда тутишлари лозимки, умумий улушли мулк бўлган уйдан улушни асл ҳолида ажратиб бериш (уйни бўлиш) мумкин эмаслиги умумий улушли мулк иштирокчисининг уйдан фойдаланиш тартибини белгилаб бериш ҳақидаги талаб билан арз қилиш ҳуқуқидан маҳрум этмайди.

Бундай талабни ҳал этаётганда судлар, уйдан фойдаланишнинг амалда шаклланган ва умумий мулкдаги улушларга батамом мутаносиб келмаслиги ҳам мумкин бўлган тартибини, мулкдорлардан ҳар бирининг уйдан фойдаланишга бўлган эҳтиёжини ҳамда биргаликда фойдаланишнинг реал имкониятини инобатга олишлари зарур.

Амалда уйдан биргаликда фойдаланишнинг имконияти бўлмаса суд мулкдорга компенсация тўлаш тўғрисидаги масалани ҳал қилиши мумкин.

Мулкдорга фойдаланиши учун кириш-чиқиш йўли алоҳида, шунингдек алоҳида бўлмаган яшаш хоналари ажратиб берилиши мумкин. Бундай ҳолда, умумий мулк бўлган уйга нисбатан мулк ҳуқуқи бекор бўлмайди.

Ёрдамчи иморатлар ва қурилмалар (пиллапоялар, йўлак-даҳлизлар, иситкич асбоблар ва шу кабилар) умумий фойдаланишда қолдирилиши мумкин деб кўрсатилган.

Юқоридагиларга асосан Ўзбекистон Республикаси Уй-жой кодекнинг тегишли моддалари ҳамда Олий суд пленумининг “Якка тартибда қурилган уйга бўлган мулк ҳуқуқи билан боғлиқ низолар бўйича судамалиёти тўғрисида”ги қарори талабларини инобатга олиб, \_\_\_\_\_\_\_\_\_ тумани, \_\_\_\_\_\_\_\_\_\_ шаҳри, \_\_\_\_\_\_\_\_\_\_\_\_\_ МФЙда жойлашган кадастр рақами \_\_\_\_\_\_\_\_\_\_\_\_\_\_\_\_\_\_\_\_\_\_ бўлган низоли уй-жойдан мени ва жавобгарни фойдаланиш тартибини белгилаб беришингизни сўрайман.

**Илова:**

паспорт нусхаси,

кадастр ҳужжати,

яшаш жойидан маълумотномалар,

давлат божи паттаси,

суд қарорлари нусхаси.

**Даъвогар** Ф.И.Ш. имзо сана